Diari Oficial de la Generalitat Valenciana


Sumari del DOGV 4521, del 13-06-2003 (2003/6654)

ORDE de 30 de maig de 2003, de la Conselleria d'Agricultura, Pesca i Alimentació, per la qual s'amplia l'import global màxim destinat en 2003 a les ajudes del programa de promoció de la lluita integrada contra plagues de diferents cultius a través de les agrupacions per a tractaments integrats en agricultura (ATRIA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6654


Data del document
:   30-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * tractament fitosanitari
    * fruticultura
    * agrupació de productors agraris
    * producte fitosanitari
    * malaltia vegetal
    * ajuda pública

ORDE de 30 de maig de 2003, de la Conselleria d'Agricultura, Pesca i Alimentació, per la qual s'amplia l'import global màxim destinat en 2003 a les ajudes del programa de promoció de la lluita integrada contra plagues de diferents cultius a través de les agrupacions per a tractaments integrats en agricultura (ATRIA). [2003/X6654]
  
L'Orde de 14 d'abril de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2003, determinades subvencions gestionades per la Direcció General d'Innovació Agrària i Ramaderia, amb bases reguladores en vigor i per la qual es suprimix la regulació de les agrupacions de defensa vegetal (ADV), DOGV núm. 4492, de 5 de maig, incloïa els imports assignats per al finançament de les ajudes del programa de promoció de la lluita integrada contra plagues de diferents cultius a través de les agrupacions per a tractaments integrats en agricultura (ATRIA), regulades per mitjà de l'Orde de 17 de novembre de 1989, del Ministeri d'Agricultura, Pesca i Alimentació (BOE núm. 280, del dia 22).
  
Atés el major import de les ajudes sol·licitades respecte del previst, i com que hi ha crèdit disponible en la línia que les finança, s'ha plantejat per la Conselleria una ampliació de l'import màxim assignat a les ajudes.
  
D'acord amb això, i de conformitat amb l'article 47.11 del text refós de la Llei d'Hisenda Pública de la Generalitat Valenciana, en l'exercici de les competències que tinc atribuïdes,
  
ORDENE
  
Article únic
  
Es modifica l'import global màxim destinat en 2003 a les ajudes del programa de promoció de la lluita integrada contra plagues de diferents cultius a través de les agrupacions per a tractaments integrats en agricultura (ATRIA), regulades per mitjà de l'Orde de 17 de novembre de 1989, del Ministeri d'Agricultura, Pesca i Alimentació, i s'amplia fins a 474.541'33 euros, que es finançarà a càrrec de la línia 1704/000/03, aplicació pressupostària 29.25.74.484.68.2.
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 30 de maig de 2003
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ